Salm 4 (Joan Marc)
Escolta’m quan et clamo,
Déu meu, justícia meva,
en tota angoixa m’has donat repòs.
Compadeix-te de mi,
ara, Oh Senyor,
i escolta la meva oració.

Fins quan continuareu
amb els cors tan endurits, 
estimant la maldat, vagant en la incertesa.
Sapigueu que el Senyor,
vol afavorir el just, que l’invoca,
Ell sempre l’escolta.

Mireu de no pecar, escolteu el vostre cor,
ofrenant vots de justícia al Pare etern del cel
Ell escolta l’home just, que vol viure perdonat,
confiant sempre en el Senyor.

Son molts els qui em diuen,
¿qui ens durà el benestar?
Il·lumina’ns, Oh Senyor
amb la llum del Teu rostre.


Alegria em donaràs,
com un Pare amorós, 
als seus fills,
els quals sempre estima.

// En pau m’adormiré i en Tu reposaré,
perquè sols ets Tu, Senyor,
ma llum i confiança.

En pau m’adormiré i en Tu reposaré,
perquè sols et Tu, Senyor,
mon Pare etern  //
